ZAPISNIK
5. sjednice Općinskog vijeća Općine Bilice
od 16. prosinca 2021. 


I. OTVARANJE SJEDNICE

Sjednica je održana 16. prosinca 2021. godine u prostorijama Pastoralnog centra, s početkom u 9:00 sati. Predsjednik Općinskog vijeća Općine Bilice, gospodin Neven Mikulandra pozdravlja sve nazočne te otvara 5. sjednicu Općinskog vijeća Općine Bilice. Prozivkom je utvrdio da je nazočno 9 vijećnika: Neven Mikulandra, Mario Mikulandra, Siniša Dragutin, Ivica Ćaleta, Ive Ćaleta – Car, Niko Mikulandra, Stipe Silov, Anita Jakšić i Vlatko Petrović, te se utvrđuje da  postoji  kvorum za pravovaljano odlučivanje.
	U 9 sati i 5 minuta predsjednik Općinskog vijeća Općine Bilice, Neven Mikulandra daje vijećnicima na raspolaganje aktualnih 30 minuta.

	Vijećnicu gospođu Anitu Jakšić zanima u kojoj je fazi projekt WIFI4EU i da li će Općina Bilice imati besplatan Internet na javnim površinama? Također kaže da Podlukovnik, nije okićen te predlaže da se izdvoje određena sredstva za kićenje tog dijela mjesta. Iznosi i problem glavne ulice kroz Podlukovnik koja poplavi za vrijeme kišnih dana te je nemoguće prolaziti kako autom tako i pješke stoga moli da se napravi sanacija tog dijela ceste. 
	Načelnik Općine Bilice, gospodin Josip Ćaleta – Car pojašnjava što se tiče projekta WIFI4EU da je Ugovor potpisan, da postoji projekt, da su sredstva odobrena te da bi do Uskrsa 2022. godine trebalo sve biti postavljeno na za to određena mjesta. Što se tiče ceste načelnik je rekao da je u planu asfaltiranje drugog dijela ulaza i da će se sanirati kritični dio ceste. Također pojašnjava što se tiče kićenja da je cilj staviti ukrase na glavne ulice, preko Bosuća, Vrulja, Stublja i put Crkve te u Podlukovnik i Mihaljeviće međutim da kićenje još nije završeno te da će ukrasi biti postavljeni i u Podlukovniku.
	Vijećnik gospodin Ive Ćaleta - Car predlaže da se označe putevi i biciklističke staze do kapelice i starog sela u Slavicama te da se plaža za pse u zaseoku Mikulandre ogradi tako da se točno zna gdje je početak i kraj plaže. Vijećnik gospodin Mario Mikulandra odgovara da su za biciklističke staze povučena sredstava, da su naručeni znakovi za označavanje staza i da će postojati interaktivna karta koja će biti objavljena na web stranici. Predsjednik Općinskog vijeća, gospodin Neven Mikulandra pojašnjava kako će se zalagati za to da se plaža za pse ukine jer nije donijela ništa dobro osim psečjeg izmeta i problema uzrokovanih kampiranjem na tuđim parcelama s psima. Načelnik Općine Bilice pojašnjava kako se plaža za pse napravila s ciljem promoviranja Bilica i odvajanja pasa od plaže gdje se kupaju ljudi i djeca. Međutim, plaža za pse je pretvorena u prostor za kampiranje što nikako nije u interesu Općine Bilice stoga se razmatraju opcije da  se plaža  za pse ili uredi i opremi s video nadzorom da se mogu pisati kazne pojedincima koji se ne budu pridržavali pravila ili da se u potpunosti ukine. 
	Vijećnik gospodin Niko Mikulandra iznosi kako su ga nakon izbora pitali stanovnici starog sela u Grubišića i stanovnici Podlukovnika (ulica iza kafića) kad će se postaviti ležeći policajci u tim ulicama te ga zanima da li je potrebno sakupljati potpise od stanara kao suglasnost za odobrenje postavljanja istih? Predsjednik Općinskog vijeća gospodin Neven Mikulandra kaže kako je potrebno uputiti dopis prema Općini Bilice. Predlaže vijećniku Niki Mikulandri da ode u Grubišića i Podlukovnik pogleda koliko ležećih policajaca bi bilo potrebno, na kolikoj udaljenosti te da pita desetak ljudi za suglasnost i da će to biti riješeno. 
	Potpredsjednik Općinskog vijeća, gospodin Vlatko Petrović predlaže da se Bilice povežu s Crnicom i Lozovcem putem biciklističkih staza kako bi turisti bili direktno povezani s Nacionalnim parkom Krka. Predsjednik Općinskog vijeća gospodin Neven Mikulandra pojašnjava kako postoji put oko 2 metra širok, ali da postoje i privatna zemljišta sa strane te da se ne može ulaziti u privatni posjed. 
	Ivica Ćaleta iznosi problem ceste u Vruljama koja poplavi nakon kiše te traži da se sanira taj dio puta koji predstavlja problem za lokalno stanovništvo. Načelnik Općine Bilice predlaže vijećniku da slika taj dio ceste te da će poslati dopis uz sliku izvođaču radova i tražiti sanaciju tog dijela ceste. 

Kako se za riječ nije nitko javio predsjednik Općinskog vijeća Općine Bilice Neven Mikulandra predlaže da se krene na Dnevni red.
Predsjednik Općinskog vijeća, Nevene Mikulandra predlaže da se Dnevni red 5. sjednice Općinskog vijeća Općine Bilice nadopuni 32. i 33. točkom dnevnog reda:
1. Prijedlog Zaključka o odobrenju novčane pomoći Ojdani Mikulandra.
1. Prijedlog zaključka o odobrenju novčane pomoći stimulacijskog karaktera Mateu i Moniki Erceg.
Predsjednik Općinskog vijeća Općine Bilice daje navedeni prijedlog na glasovanje i
utvrđuje 9 glasova ZA, 0 PROTIV i 0 UZDRŽANIH.
	Nakon obavljenog glasovanja utvrđuje da je Dnevni red 5. sjednice Općinskog vijeća Općine Bilice nadopunjen 32. i 33. točkom dnevnog reda prihvaćen jednoglasno, sa 9 glasova ZA. 
Predsjednik Općinskog vijeća Općine Bilice, Neven Mikulandra daje na glasovanje nadopunjen Dnevni red 5. sjednice Općinskog vijeća te utvrđuje: 9 glasova ZA, 0 PROTIV i 0 UZDRŽANIH. 
Nakon obavljenog glasovanja utvrđuje da je nadopunjen Dnevni red 5. sjednice Općinskog vijeća Općine Bilice prihvaćen jednoglasno, sa 9 glasova ZA.

Slijedom navedenog Dnevni red 5. sjednice će glasiti:

DNEVNI RED 5. SJEDNICE OPĆINSKOG VIJEĆA OPĆINE BILICE ĆE GLASITI:

D N E V N I  R E D

1. Verifikacija Zapisnika sa 4. sjednice Općinskog vijeća održane 07.10.2021. godine. 
2. Prijedlog Proračuna Općine Bilice za 2022. godinu.  
3. Prijedlog Odluke o izvršenju Proračuna Općine Bilice za 2022. godinu.
4. Prijedlog Programa gradnje objekata i uređaja komunalne infrastrukture na području Općine Bilice za 2022. godinu.
5. Prijedlog Programa održavanja komunalne infrastrukture na području Općine Bilice u 2022. godini.
6. Prijedlog Programa javnih potreba u kulturi na području Općine Bilice za 2022. godinu.
7. Prijedlog Programa javnih potreba u športu na području Općine Bilice za 2022. godinu.
8. Prijedlog Programa socijalnih potreba i stimulacija na području Općine Bilice u 2022. godinu.
9. Prijedlog Godišnjeg plana upravljanja pomorskim dobrom na području Općine Bilice za 2022. godinu.
10. Prijedlog Izmjena i dopuna Proračuna Općine Bilice za 2021. godinu (I).
11. Prijedlog Izmjena i dopuna Programa gradnje objekata i uređaja komunalne infrastrukture na području Općine Bilice za 2021. godinu.
12. Program održavanja komunalne infrastrukture na području Općine Bilice u 2021. godini.
13. Prijedlog Izmjena i dopuna Programa socijalnih potreba i stimulacija na području Općine Bilice u 2021. godini.
14. Prijedlog Izmjena i dopuna Programa javnih potreba u kulturi na području Općine Bilice u 2021. godini.
15. Prijedlog Izmjena i dopuna Programa javnih potreba u športu na području Općine Bilice u 2021. godini.
16. Prijedlog Izmjena i dopuna Godišnjeg plana upravljanja pomorskim dobrom na području Općine Bilice za 2021. godinu. 
17. Prijedlog Zaključka o prihvaćanju Izvješća o korištenju sredstava proračunske zalihe za razdoblje od VII – XII mjeseca 2021. godine.
18. Prijedlog Zaključka o prihvaćanju Izvješća o izvršenju godišnjeg plana upravljanja pomorskim dobrom za 2021. godinu.
19. Prijedlog Odluke o raspoređivanju sredstava za rad političkih stranaka zastupljenih u Općinskom vijeću Općine Bilice u 2022. godini.
20. Prijedlog Analize stanja sustava zaštite i spašavanja na području Općine Bilice u 2021. godini.
21. Prijedlog Godišnjeg plana razvoja sustava civilne zaštite na području Općine Bilice s financijskim učincima za trogodišnje razdoblje.
22. Prijedlog Odluke o određivanju pravnih osoba od interesa za sustav Civilne zaštite na području Općine Bilice
23. Prijedlog Odluke o ostvarivanju prava na novčanu pomoć roditeljima za novorođeno dijete i supružnicima za novosklopljene brakove
24. Prijedlog Zaključka o odobrenju novčane pomoći Marku Buri.
25. Prijedlog Zaključka o odobrenju novčane pomoći Krešimiru Mikulandri.
26. Prijedlog Zaključka o odobrenju novčane pomoći Katarini Mikulandra.
27. Prijedlog Zaključka o odobrenju novčane pomoći Filipu Dragutinu.
28. Prijedlog Zaključka o odobrenju novčane pomoći Luki Dragutinu.
29. Prijedlog Zaključka o odobrenju novčane pomoći stimulacijskog karaktera Tomislavu i Antonii Slavica.
30. Prijedlog Zaključka o odobrenju novčane pomoći stimulacijskog karaktera Ivoni Herceg.
31. Prijedlog Zaključka o odobrenju novčane pomoći stimulacijskog karaktera Ivanu i Meri Cigić.
32. Prijedlog Zaključka o odobrenju novčane pomoći Ojdani Mikulandra.
33. Prijedlog Zaključka o odobrenju novčane pomoći stimulacijskog karaktera Mateu i Moniki Erceg


II. VOĐENJE PREDLOŽENIH TOČAKA DNEVNOG REDA


Točka 1.
Verifikacija Zapisnika sa 4. sjednice Općinskog vijeća održane 07.10.2021. godine.

[bookmark: _Hlk67997713]	Kako nitko nije imao primjedbe na Zapisnik sa 4. sjednice Općinskog vijeća Općine Bilice održane 07.10.2021. godine, predsjednik Općinskog vijeća Općine Bilice Neven Mikulandra daje na verifikaciju Zapisnik 4. sjednice Općinskog vijeća održane 07.10.2021. godine te utvrđuje da je zapisnik verificiran jednoglasno.


Točka 2.
Prijedlog Proračuna Općine Bilice za 2022. godinu

	Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da je Proračun za 2022. godinu planiran u iznosu od 9.670.950,00 kn, da primitci od kredita za zgradu općine iznose 4.000.000,00 kn što ukupno iznosi 13.680.950 kn. Izvještava kako su podnesena 2 amandmana, jedan od vijećnika Domovinskog pokreta da se u Proračun za 2022. godinu doda nova stavka „Izgradnja općinske tržnice“ u vrijednosti od 390.000,00 kn te drugi amandman od pročelnika Jedinstvenog upravnog odjela, predlagatelja u ime Općine Bilice da se Proračun za 2022. godinu poveća za 200.000,00 što bi ukupno iznosilo 9.880.950,00 kn, a iznos od 200.000,00 kn bi se prenio u programu za održavanje javne rasvjete jer je potrebno postaviti nekoliko rasvjetnih tijela u  još nekoliko ulica.
	Predsjednik Općinskog vijeća Općine Bilice, Neven Mikulandra otvara raspravu.
	Vijećnica gospođa Anita Jakšić također iznosi amandman na uredsko opremanje administracije za kapitalni projekt ulaganja u računalne programe i predlaže da se ta stavka poveća za 20.000,00 kn, a da se isti iznos umanji sa stavke održavanja čistoće javnih površina.
	Predsjednik Općinskog vijeća Općine Bilice daje na glasovanje amandman Domovinskog pokreta da se u općinski Proračun za 2022. godinu doda nova stavka „Izgradnja i opremanje općinske tržnice“ i utvrđuje: 4 glasa ZA, 5 PROTIV i 0 UZDRŽANIH. 
	Nakon obavljenog glasovanja utvrđuje da je amandman odbačen sa 5 glasova PROTIV.
	Predsjednik Općinskog vijeća Općine Bilice daje na glasovanje amandman pročelnika Jedinstvenog upravnog odjela, predlagatelja u ime Općine Bilice da se Proračun za 2022. godinu poveća za 200.000,00 kn u program održavanja javne rasvjete i utvrđuje: 9 glasova ZA, 0 PROTIV i 0 UZDRŽANIH.
	Nakon obavljenog glasovanja utvrđuje da je amandman prihvaćen sa 9 glasova ZA.
	Predsjednik Općinskog vijeća Općine Bilice daje na glasovanje amandman vijećnice gospođe Anite Jakšić u kojem predlaže da se stavka uredsko opremanje administracije za kapitalni projekt ulaganja u računalne programe uveća za 20.000,00 kn i utvrđuje: 4 glasa ZA, 5 PROTIV i 0 UZDRŽANIH. 
	Nakon obavljenog glasovanja utvrđuje da je amandman odbačen sa 5 glasova PROTIV.
	Predsjednik Općinskog vijeća Općine Bilice daje Prijedlog Proračuna Općine Bilice za 2022. godinu na glasovanje i utvrđuje: 5 glasova ZA, 0 PROTIV i 4 UZDRŽANIH.
	Predsjednik Općinskog vijeća Općine Bilice utvrđuje da je Proračun Općine Bilice za 2022. godinu prihvaćen sa 5 glasova ZA. 
	Proračun Općine Bilice za 2022. godinu prilaže se ovom zapisniku i čini njegov sastavni dio. 

Točka 3.
Prijedlog Odluke o izvršenju Proračuna Općine Bilice za 2022. godinu

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava  da se ovom Odlukom određuje način izvršavanja Proračuna Općine Bilice za 2022. godinu, upravljanje prihodima i izdacima, te njihovo izvršavanje. Proračun se izvršava do 31. prosinca 2022. godine, a za izvršenje proračuna u cijelosti je odgovoran općinski načelnik. 
Predsjednik Općinskog vijeća Općine Bilice, Neven Mikulandra otvara raspravu.	
Kako se za raspravu nitko nije javio, predsjednik Općinskog vijeća Općine Bilice daje Prijedlog Odluke o izvršenju Proračuna Općine Bilice za 2022. godinu na glasovanje i utvrđuje: 5 glasova ZA, 0 PROTIV i 4 UZDRŽANIH.
	Predsjednik Općinskog vijeća Općine Bilice utvrđuje da je Odluka o izvršenju Proračuna Općine Bilice za 2022. godinu prihvaćena sa 5 glasova ZA.
	Odluka o izvršenju Proračuna Općine Bilice za 2022. godinu prilaže se ovom zapisniku i čini njegov sastavni dio. 

Točka 4.
Prijedlog Programa gradnje objekata i uređaja komunalne infrastrukture na području Općine Bilice za 2022. godinu.

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da se Programom građenja komunalne infrastrukture na području Općine Bilice za 2022. godinu utvrđuje opis poslova s procjenom troškova za gradnju pojedinih objekata i uređaja komunalne infrastrukture i iskaz financijskih sredstava potrebnih za ostvarenje Programa u iznosu od 6.050.000,00 kn.
Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio predsjednik Općinskog vijeća Općine Bilice daje  Prijedlog Programa gradnje objekata i uređaja komunalne infrastrukture na području Općine Bilice za 2022. godinu na glasovanje i utvrđuje: 5 glasova ZA, 0 PROTIV i 4 UZDRŽANA.
Predsjednik Općinskog vijeća Općine Bilice utvrđuje da je Program gradnje objekata i uređaja komunalne infrastrukture na području Općine Bilice za 2022. godinu prihvaćen sa 5 glasova ZA.
Program gradnje objekata i uređaja komunalne infrastrukture na području Općine Bilice za 2022. godinu prilaže se ovom zapisniku i čini njegov sastavni dio. 

Točka 5.
Prijedlog Programa održavanja komunalne infrastrukture na području Općine Bilice u 2022. godini.

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da se ovim Programom određuje održavanje komunalne infrastrukture u 2022. godini na području Općine Bilice, te da bi se kroz Program trebao dodati prijedlog da se tekuće i investicijsko održavanje javne rasvjete poveća za 200.000,00 kn predloženih amandmanom koji je prihvaćen kroz Proračun Općine Bilice za 2022. godinu. 
Predsjednik Općinskog vijeća Općine Bilice, Neven Mikulandra otvara raspravu.
Vijećnik gospodin Stipe Silov pita zašto je potrebno izdvajati posebna sredstva za uklanjanje odbačenog otpada s javnih površina kada u Općini Bilice postoji komunalno poduzeće. Pročelnik pojašnjava da se izdvajaju sredstva za odvoz otpada na javnim površinama koje odvozi Zeleni grad. 
Predsjednik Općinskog vijeća Općine Bilice daje na glasovanje prijedlog da se tekuće i investicijsko održavanje javne rasvjete poveća za 200.000,00 kn i utvrđuje: 6 glasova ZA, 0 PROTIV i 3 UZDRŽANA. Nakon obavljenog glasovanja utvrđuje da je prijedlog prihvaćen sa 6 glasova ZA.
Predsjednik Općinskog vijeća Općine Bilice daje  Prijedlog Programa održavanja komunalne infrastrukture na području Općine Bilice u 2022. godini na glasovanje i utvrđuje: 5 glasova ZA, 0 PROTIV i 4 UZDRŽANA.
Predsjednik Općinskog vijeća Općine Bilice utvrđuje da je Program održavanja komunalne infrastrukture na području Općine Bilice u 2022. godini prihvaćen sa 5 glasova ZA.
Program održavanja komunalne infrastrukture na području Općine Bilice u 2022. godini  prilaže se ovom zapisniku i čini njegov sastavni dio. 

Točka 6. 
Prijedlog Programa javnih potreba u kulturi na području Općine Bilice za 2022. godinu

	Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da je kao i svake godine planirano 100.000,00 kn za organizaciju dana općine i biličke fešte. 
Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio, predsjednik Općinskog vijeća Općine Bilice daje Prijedlog Programa javnih potreba u kulturi na području Općine Bilice za 2022. godinu na glasovanje i utvrđuje: 9 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Program javnih potreba u kulturi na području Općine Bilice za 2022. godinu prihvaćen jednoglasno sa 9 glasova ZA.
Program javnih potreba u kulturi na području Općine Bilice za 2022. godinu prilaže se ovom zapisniku i čini njegov sastavni dio. 

Točka 7. 
Prijedlog Programa javnih potreba u športu na području Općine Bilice za 2022. godinu.

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da je predviđeno sufinanciranje športskih natjecanja kao i članarina za medicinsku gimnastiku za žene iznad 50 godina te pomoć športskim društvima i udrugama. 
Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio, predsjednik Općinskog vijeća Općine Bilice daje Prijedlog Programa javnih potreba u športu na području Općine Bilice za 2022. godinu na glasovanje i utvrđuje: 9 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Program javnih potreba u športu na području Općine Bilice za 2022. godinu prihvaćen jednoglasno sa 9 glasova ZA.
Program javnih potreba športu na području Općine Bilice za 2022. godinu prilaže se ovom zapisniku i čini njegov sastavni dio. 

Točka 8.
Prijedlog Programa socijalnih potreba i stimulacija na području Općine Bilice u 2022. godinu

	Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da će se  novom Odlukom definirati jednokratne novčane pomoći stimulacijskog karaktera za novorođenu djecu i novosklopljene brakove te da ih je potrebno izbaciti iz Programa  socijalnih potreba i stimulacija na području Općine Bilice u 2022. godini. 
	Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio, predsjednik Općinskog vijeća Općine Bilice daje Prijedlog Programa socijalnih potreba i stimulacija na području Općine Bilice u 2022. godini na glasovanje i utvrđuje: 9 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Program socijalnih potreba i stimulacija na području Općine Bilice u 2022. godini prihvaćen jednoglasno sa 9 glasova ZA.
Program socijalnih potreba i stimulacija na području Općine Bilice za 2022. godinu prilaže se ovom zapisniku i čini njegov sastavni dio. 

Točka 9.
Prijedlog Godišnjeg plana upravljanja pomorskim dobrom na području Općine Bilice za 2022. godinu

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da će se u 2022. godini poduzeti mjere za zaštitu i održavanje pomorskog dobra u općoj uporabi u iznosu od 220.400,00 kn.
Predsjednik Općinskog vijeća Općine Bilice, Neven Mikulandra otvara raspravu.
Vijećnik, gospodin Niko Mikulandra pita da li će se od planiranih 200.000,00 kn za uređenje plaža izdvojiti određeni iznos za zamjenu tuševa na plažama. Predsjednik Općinskog vijeća gospodin Neven Mikulandra kaže da će se zamijeniti postojeći tuševi i postaviti nekoliko novih tuševa na mjesta gdje je to potrebno prije uređenja plaža. 
Predsjednik Općinskog vijeća Općine Bilice daje Prijedlog Godišnjeg plana upravljanja pomorskim dobrom na području Općine Bilice za 2022. godinu na glasovanje i utvrđuje: 9 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Godišnji plan upravljanja pomorskim dobrom na području Općine Bilice za 2022. godinu prihvaćen jednoglasno sa 9 glasova ZA.
Godišnji plana upravljanja pomorskim dobrom na području Općine Bilice za 2022. godinu prilaže se ovom zapisniku i čini njegov sastavni dio. 

Točka 10.
Prijedlog Izmjena i dopuna Proračuna Općine Bilice za 2021. godinu (I).

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da je planiran rebalans Proračuna  za 2021. godinu u iznosu od  9.258.999,61.
Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio, predsjednik Općinskog vijeća Općine Bilice daje Prijedlog Izmjena i dopuna Proračuna Općine Bilice za 2021. godinu (I) na glasovanje i utvrđuje: 8 glasova ZA, 0 PROTIV i 1 UZDRŽANIH. 
Predsjednik Općinskog vijeća Općine Bilice utvrđuje da su Izmjene i dopune Proračuna Općine Bilice za 2021. godinu (I) prihvaćene sa 8 glasova ZA.
Izmjene i dopune Proračuna Općine Bilice za 2021. godinu (I) prilažu se ovom zapisniku i čine njegov sastavni dio. 

Točka 11.
Prijedlog Izmjena i dopuna Programa gradnje objekata i uređaja komunalne infrastrukture na području Općine Bilice za 2021. godinu

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava koliko je kroz program utrošeno novca za ovu proračunsku godinu te na što se ti iznosi odnose.
Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio, predsjednik Općinskog vijeća Općine Bilice daje Prijedlog Izmjena i dopuna Programa gradnje objekata i uređaja komunalne infrastrukture na području Općine Bilice za 2021. godinu na glasovanje i utvrđuje: 8 glasova ZA, 0 PROTIV i 1 UZDRŽANIH. 
Predsjednik Općinskog vijeća Općine Bilice utvrđuje da su  Izmjene i dopuna Programa gradnje objekata i uređaja komunalne infrastrukture na području Općine Bilice za 2021. godinu prihvaćene sa 8 glasova ZA.
 	Izmjene i dopuna Programa gradnje objekata i uređaja komunalne infrastrukture na području Općine Bilice za 2021. godinu prilažu se ovom zapisniku i čine njegov sastavni dio. 

Točka 12.
Program održavanja komunalne infrastrukture na području Općine Bilice u 2021. godini

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da je po programu utrošeno za 2021. godinu 3.055.560,00 kn.
Predsjednik Općinskog vijeća Općine Bilice, Neven Mikulandra otvara raspravu.
Vijećnik gospodin Ive Ćaleta – Car pita zašto je velika oscilacija uklanjanja čistoće javnih površina 2021. godine u odnosu na 2022. godinu. Pročelnik Jedinstvenog upravnog odjela pojašnjava da se to odnosi na račune koje je uspostavila komunalna tvrtka Bilice d.o.o.
Predsjednik Općinskog vijeća Općine Bilice daje Program održavanja komunalne infrastrukture na području Općine Bilice u 2021. godini na glasovanje i utvrđuje: 8 glasova ZA, 0 PROTIV i 1 UZDRŽANIH. 
Predsjednik Općinskog vijeća Općine Bilice utvrđuje da je Program održavanja komunalne infrastrukture na području Općine Bilice u 2021. godini prihvaćen sa 8 glasova ZA.
 	Program održavanja komunalne infrastrukture na području Općine Bilice u 2021. godini prilaže se ovom zapisniku i čine njegov sastavni dio. 

Točka 13.
 Prijedlog Izmjena i dopuna Programa socijalnih potreba i stimulacija na području Općine Bilice u 2021. godini

	Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da je po programu socijalnih potreba i stimulacija za 2021. godinu utrošeno 150.000,00 kn za stimulacije za novorođenu djecu i novosklopljene brakove.
Predsjednik Općinskog vijeća Općine Bilice, Neven Mikulandra otvara raspravu.
Vijećnika gospodina Marija Mikulandru zanima zašto su za Crveni križ planirana sredstva sa 30.000,00 na 40.000,00 kn, te na 45.000,00 kn. Načelnik Općine Bilice, gospodin Josip Ćaleta – Car pojašnjava da je zakonska odredba po kojoj se financira Crveni križ 0,2 ili 0,5% ukupnog proračuna te se zbog toga svake godine mijenja iznos za financiranje Crvenog križa. 
Predsjednik Općinskog vijeća Općine Bilice daje Prijedlog Izmjena i dopuna Programa socijalnih potreba i stimulacija na području Općine Bilice u 2021. godini na glasovanje i utvrđuje: 9 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da su Izmjene i dopune Programa socijalnih potreba i stimulacija na području Općine Bilice u 2021. godini prihvaćene jednoglasno sa 9 glasova ZA.
 	Izmjene i dopune Programa socijalnih potreba i stimulacija na području Općine Bilice u 2021. godini prilažu se ovom zapisniku i čine njegov sastavni dio.

Točka 14. 
Prijedlog Izmjena i dopuna Programa javnih potreba u kulturi na području Općine Bilice u 2021. godini
	
Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da je umjesto planiranih 100.000,00 kn utrošeno 17.000,00 kn.
Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio, predsjednik Općinskog vijeća Općine Bilice daje Prijedlog Izmjena i dopuna Programa javnih potreba u kulturi na području Općine Bilice u 2021. godini na glasovanje i utvrđuje: 9 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da su Izmjene i dopune Programa javnih potreba u kulturi na području Općine Bilice u 2021. godini prihvaćene jednoglasno sa 9 glasova ZA.
 	Izmjene i dopune Programa javnih potreba u kulturi na području Općine Bilice u 2021. godini prilažu se ovom zapisniku i čine njegov sastavni dio. 

Točka 15.
Prijedlog Izmjena i dopuna Programa javnih potreba u športu na području Općine Bilice u 2021. godini

	Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da je prema programu javnih potreba u športu za 2021. godinu utrošeno 11.000,00 kn. 
Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio, predsjednik Općinskog vijeća Općine Bilice daje Prijedlog Izmjena i dopuna Programa javnih potreba u športu na području Općine Bilice u 2021. godini na glasovanje i utvrđuje: 9 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da su Izmjene i dopune Programa javnih potreba u športu na području Općine Bilice u 2021. godini prihvaćene sa 9 glasova ZA.
 	Izmjene i dopune Programa javnih potreba u športu na području Općine Bilice u 2021. godini prilažu se ovom zapisniku i čine njegov sastavni dio. 

Točka 16.
Prijedlog Izmjena i dopuna Godišnjeg plana upravljanja pomorskim dobrom na području Općine Bilice za 2021. godinu

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da je utrošeno ukupno 351.600,00 kn od čega 350.000,00 kn na uređenje plaža. 
Predsjednik Općinskog vijeća Općine Bilice, Neven Mikulandra otvara raspravu.
Vijećnik gospodin Vlatko Petrović iznosi kako je održana sjednica Vijeća za davanje koncesijskog odobrenja na kojoj je odlučeno da se neće umanjivati koncesijska naknada za gospodarske subjekte koji su podnijeli zahtjeve za smanjenje naknade. 
Predsjednik Općinskog vijeća, Neven Mikulandra daje Prijedlog Izmjena i dopuna Godišnjeg plana upravljanja pomorskim dobrom na području Općine Bilice za 2021. godinu na glasovanje i utvrđuje: 9 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da su Izmjene i dopune Godišnjeg plana upravljanja pomorskim dobrom na području Općine Bilice za 2021. godinu prihvaćene sa 9 glasova ZA.
 	Izmjene i dopune Godišnjeg plana upravljanja pomorskim dobrom na području Općine Bilice za 2021. godinu prilažu se ovom zapisniku i čine njegov sastavni dio. 

Točka 17. 
Prijedlog Zaključka o prihvaćanju Izvješća o korištenju sredstava proračunske zalihe za razdoblje od VII – XII mjeseca 2021. godine

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji izvještava članove Općinskog vijeća Općine Bilice o Prijedlogu Zaključka o prihvaćanju Izvješća o korištenju sredstava proračunske zalihe za razdoblje od VII – XII mjeseca 2021. godine.
Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio predsjednik Općinskog vijeća, Neven Mikulandra daje Prijedlog Zaključka o prihvaćanju Izvješća o korištenju sredstava proračunske zalihe za razdoblje od VII – XII mjeseca 2021. godine na glasovanje i utvrđuje: 9 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Zaključak o prihvaćanju Izvješća o korištenju sredstava proračunske zalihe za razdoblje od VII – XII mjeseca 2021. godine prihvaćen sa 9 glasova ZA.
 	Zaključak o prihvaćanju Izvješća o korištenju sredstava proračunske zalihe za razdoblje od VII – XII mjeseca 2021. godine prilažu se ovom zapisniku i čine njegov sastavni dio. 

Točka 18.
Prijedlog Zaključka o prihvaćanju Izvješća o izvršenju godišnjeg plana upravljanja pomorskim dobrom za 2021. godinu

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji izvještava da je Vijeće za davanje koncesijskog odobrenja Općine Bilice za 2021. godinu izdalo 7 koncesijskih odobrenja, od čega je ukupno naplaćeno 14.370,00 kn.
Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio predsjednik Općinskog vijeća, Neven Mikulandra daje Prijedlog Zaključka o prihvaćanju Izvješća o izvršenju godišnjeg plana upravljanja pomorskim dobrom za 2021. godinu na glasovanje i utvrđuje: 9 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Zaključak o prihvaćanju Izvješća o izvršenju godišnjeg plana upravljanja pomorskim dobrom za 2021. godinu prihvaćen sa 9 glasova ZA.
 	Zaključak o prihvaćanju Izvješća o izvršenju godišnjeg plana upravljanja pomorskim dobrom za 2021. godinu prilažu se ovom zapisniku i čine njegov sastavni dio. 

Točka 19.
Prijedlog Odluke o raspoređivanju sredstava za rad političkih stranaka zastupljenih u Općinskom vijeću Općine Bilice u 2022. godini

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji izvještava da su sredstva za redovito godišnje financiranje političkih stranaka osigurana su u Proračunu Općine Bilice za 2022. godinu u iznosu od 9.100,00  kuna. 
Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio predsjednik Općinskog vijeća, Neven Mikulandra daje Prijedlog Odluke o raspoređivanju sredstava za rad političkih stranaka zastupljenih u Općinskom vijeću Općine Bilice u 2022. godini na glasovanje i utvrđuje: 9 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Odluka o raspoređivanju sredstava za rad političkih stranaka zastupljenih u Općinskom vijeću Općine Bilice u 2022. godini prihvaćena sa 9 glasova ZA.
 	Odluka o raspoređivanju sredstava za rad političkih stranaka zastupljenih u Općinskom vijeću Općine Bilice u 2022. godini prilaže se ovom zapisniku i čine njegov sastavni dio. 

Točka 20.
 Prijedlog Analize stanja sustava zaštite i spašavanja na području Općine Bilice u 2021. godini
	
Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da se svake godine donosi analiza stanja sustava zaštite i spašavanja kao i planovi za svaku sljedeću godinu. 
Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio predsjednik Općinskog vijeća, Neven Mikulandra daje Prijedlog Analize stanja sustava zaštite i spašavanja na području Općine Bilice u 2021. godini na glasovanje i utvrđuje: 9 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Analiza stanja sustava zaštite i spašavanja na području Općine Bilice u 2021. godini prihvaćena sa 9 glasova ZA.
 	Analiza stanja sustava zaštite i spašavanja na području Općine Bilice u 2021. godini
 prilaže se ovom zapisniku i čine njegov sastavni dio. 


Točka 21.
Prijedlog Godišnjeg plana razvoja sustava civilne zaštite na području Općine Bilice s financijskim učincima za trogodišnje razdoblje

	Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da se utvrđuje godišnji plan aktivnosti za 2022. godinu. 
Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio predsjednik Općinskog vijeća, Neven Mikulandra daje Prijedlog Godišnjeg plana razvoja sustava civilne zaštite na području Općine Bilice s financijskim učincima za trogodišnje razdoblje na glasovanje i utvrđuje: 9 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Godišnji plan razvoja sustava civilne zaštite na području Općine Bilice s financijskim učincima za trogodišnje razdoblje prihvaćen sa 9 glasova ZA.
 	Godišnji plan razvoja sustava civilne zaštite na području Općine Bilice s financijskim učincima za trogodišnje razdoblje prilaže se ovom zapisniku i čine njegov sastavni dio. 

Točka 22.
Prijedlog Odluke o određivanju pravnih osoba od interesa za sustav Civilne zaštite na području Općine Bilice

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da se ovom Odlukom određuju pravne osobe od interesa za sustav civilne zaštite na području Općine Bilice s ciljem priprema i sudjelovanja u otklanjanju posljedica katastrofa i velikih nesreća.
Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio predsjednik Općinskog vijeća, Neven Mikulandra daje Prijedlog Odluke o određivanju pravnih osoba od interesa za sustav Civilne zaštite na području Općine Bilice na glasovanje i utvrđuje: 9 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Odluka o određivanju pravnih osoba od interesa za sustav Civilne zaštite na području Općine Bilice prihvaćena sa 9 glasova ZA.
 	Odluka o određivanju pravnih osoba od interesa za sustav Civilne zaštite na području Općine Bilice prilaže se ovom zapisniku i čine njegov sastavni dio. 


Točka 23.
Prijedlog Odluke o ostvarivanju prava na novčanu pomoć roditeljima za novorođeno dijete i supružnicima za novosklopljene brakove

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da je Odluka donesena na temelju zahtjeva vijećnika koji su tražili da se Zaključci za novorođenu djecu i novosklopljene brakove ne donose na sjednicama vijeća već da se ubrza proces te da  Zaključke donosi Jedinstveni upravni odjel Općine Bilice. Također potrebno je odrediti visinu naknade za novorođenu djecu i novosklopljene brakove. 
Predsjednik Općinskog vijeća Općine Bilice, Neven Mikulandra otvara raspravu.
Vijećnik gospodin Ive Ćaleta – Car moli vijećnike da se dosadašnje naknade povećaju jer smatra da su subvencije premale. Predsjednik Općinskog vijeća gospodin Neven Mikulandra smatra da je nepotrebno povećavati naknadu za prvorođeno i drugorođeno dijete već samo za trećerođeno i svako sljedeće dijete. 
Predsjednik Općinskog vijeća Općine Bilice predlaže za  prvo i drugo novorođeno dijete – 1.500.00 kn, te za treće i svako sljedeće dijete – 30.000,00 kn, dok Vijećnik gospodin Ive Ćaleta – Car predlaže 5.000,00 za novosklopljene brakove. 
Predsjednik Općinskog vijeća, Neven Mikulandra daje navedene prijedloge za novorođenu djecu i novosklopljene brakove na glasovanje i utvrđuje: 9 glasova ZA, 0 PROTIV i 0 UZDRŽANIH te utvrđuje da je Odluka prihvaćena jednoglasno s 9 glasova ZA.
Predsjednik Općinskog vijeća Općine Bilice daje Prijedlog Odluke o ostvarivanju prava na novčanu pomoć roditeljima za novorođeno dijete i supružnicima za novosklopljene brakove na glasovanje i utvrđuje: 9 glasova ZA, 0 PROTIV i 0 UZDRŽANIH.
Predsjednik Općinskog vijeća Općine Bilice utvrđuje da je Odluka o ostvarivanju prava na novčanu pomoć roditeljima za novorođeno dijete i supružnicima za novosklopljene brakove prihvaćena jednoglasno sa 9 glasova ZA.
 	Odluka o ostvarivanju prava na novčanu pomoć roditeljima za novorođeno dijete i supružnicima za novosklopljene brakove prilaže se ovom zapisniku i čini njegov sastavni dio.

Točka 24.
Prijedlog Zaključka o odobrenju novčane pomoći Marku Buri

Predsjednik Općinskog vijeća Općine Bilice Neven Mikulandra daje riječ pročelniku JUO-a Krešimiru Ćaleta-Caru koji je izvijestio članove Općinskog vijeća Općine Bilice o Prijedlogu Zaključka o odobrenju novčane pomoći Marku Buri.
Općina Bilice odobrava novčanu pomoć Marku Buri, Burići 10, 22220 Bilice u iznosu od 5.000,00 kn kao pomoć osobi s posebnim potrebama.
Predsjednik Općinskog vijeća Općine Bilice Neven Mikulandra otvara raspravu.
Kako se za raspravu nije nitko javio Predsjednik Općinskog vijeća Općine Bilice Neven Mikulandra daje na glasovanje Prijedlog Zaključka o odobrenju novčane pomoći Marku Buri.
Nakon obavljenog glasovanja utvrđuje da je Zaključak o odobrenju novčane pomoći Marku Buri prihvaćen sa 9 glasova ZA.
Zaključak o odobrenju novčane pomoći Marku Buri prilaže se ovom zapisniku i čini njegov sastavni dio.

Točka 25.
Prijedlog Zaključka o odobrenju novčane pomoći Krešimiru Mikulandri

Predsjednik Općinskog vijeća Općine Bilice Neven Mikulandra daje riječ pročelniku JUO-a Krešimiru Ćaleta-Caru koji je izvijestio članove Općinskog vijeća Općine Bilice o Prijedlogu Zaključka o odobrenju novčane pomoći Krešimiru Mikulandri.
Općina Bilice odobrava novčanu pomoć Krešimiru Mikulandri, Stubalj 192, 22220 Bilice u iznosu od 5.000,00 kn kao pomoć osobi s posebnim potrebama.
Predsjednik Općinskog vijeća Općine Bilice Neven Mikulandra otvara raspravu.
Kako se za raspravu nije nitko javio Predsjednik Općinskog vijeća Općine Bilice Neven Mikulandra daje na glasovanje Prijedlog Zaključka o odobrenju novčane pomoći Krešimiru Mikulandri.
Nakon obavljenog glasovanja utvrđuje da je Zaključak o odobrenju novčane pomoći Krešimiru Mikulandri prihvaćen sa 9 glasova ZA.
Zaključak o odobrenju novčane pomoći Krešimiru Mikulandri prilaže se ovom zapisniku i čini njegov sastavni dio.


Točka 26.
Prijedlog Zaključka o odobrenju novčane pomoći Katarini Mikulandra

Predsjednik Općinskog vijeća Općine Bilice Neven Mikulandra daje riječ pročelniku JUO-a Krešimiru Ćaleta-Caru koji je izvijestio članove Općinskog vijeća Općine Bilice o Prijedlogu Zaključka o odobrenju novčane pomoći Katarini Mikulandra.
Općina Bilice odobrava novčanu pomoć Katarini Mikulandri, Stubalj 235, 22220 Bilice u iznosu od 5.000,00 kn kao pomoć osobi s posebnim potrebama.
Predsjednik Općinskog vijeća Općine Bilice Neven Mikulandra otvara raspravu.
Kako se za raspravu nije nitko javio Predsjednik Općinskog vijeća Općine Bilice Neven Mikulandra daje na glasovanje Prijedlog Zaključka o odobrenju novčane pomoći Katarini Mikulandra.
Nakon obavljenog glasovanja utvrđuje da je Zaključak o odobrenju novčane pomoći Katarini Mikulandra prihvaćen sa 9 glasova ZA.
Zaključak o odobrenju novčane pomoći Katarini Mikulandra prilaže se ovom zapisniku i čini njegov sastavni dio.

Točka 27.
Prijedlog Zaključka o odobrenju novčane pomoći Filipu Dragutinu

Predsjednik Općinskog vijeća Općine Bilice Neven Mikulandra daje riječ pročelniku JUO-a Krešimiru Ćaleta-Caru koji je izvijestio članove Općinskog vijeća Općine Bilice o Prijedlogu Zaključka o odobrenju novčane pomoći Filipu Dragutinu.
Općina Bilice odobrava novčanu pomoć Filipu Dragutinu, Novo naselje 37, 22220 Bilice u iznosu od 5.000,00 kn kao pomoć pri studiranju.
Predsjednik Općinskog vijeća Općine Bilice Neven Mikulandra otvara raspravu.
Kako se za raspravu nije nitko javio Predsjednik Općinskog vijeća Općine Bilice Neven Mikulandra daje na glasovanje Prijedlog Zaključka o odobrenju novčane pomoći Filipu Dragutinu.
Nakon obavljenog glasovanja utvrđuje da je Zaključak o odobrenju novčane pomoći Filipu Dragutinu prihvaćen sa 9 glasova ZA.
Zaključak o odobrenju novčane pomoći Filipu Dragutinu prilaže se ovom zapisniku i čini njegov sastavni dio.


Točka 28.
Prijedlog Zaključka o odobrenju novčane pomoći Luki Dragutinu

Predsjednik Općinskog vijeća Općine Bilice Neven Mikulandra daje riječ pročelniku JUO-a Krešimiru Ćaleta-Caru koji je izvijestio članove Općinskog vijeća Općine Bilice o Prijedlogu Zaključka o odobrenju novčane pomoći Luki Dragutinu.
Općina Bilice odobrava novčanu pomoć Luki Dragutinu, Novo naselje 37, 22220 Bilice u iznosu od 5.000,00 kn kao pomoć pri studiranju.
Predsjednik Općinskog vijeća Općine Bilice Neven Mikulandra otvara raspravu.
Kako se za raspravu nije nitko javio Predsjednik Općinskog vijeća Općine Bilice Neven Mikulandra daje na glasovanje Prijedlog Zaključka o odobrenju novčane pomoći Luki Dragutinu.
Nakon obavljenog glasovanja utvrđuje da je Zaključak o odobrenju novčane pomoći Luki Dragutinu prihvaćen sa 9 glasova ZA.
Zaključak o odobrenju novčane pomoći Luki Dragutinu prilaže se ovom zapisniku i čini njegov sastavni dio.


Točka 29.
Prijedlog Zaključka o odobrenju novčane pomoći stimulacijskog karaktera Tomislavu i Antonii Slavica

Predsjednik Općinskog vijeća Općine Bilice Neven Mikulandra daje riječ pročelniku JUO-a Krešimiru Ćaleta-Caru koji je izvijestio članove Općinskog vijeća Općine Bilice o Prijedlogu Zaključka o odobrenju novčane pomoći stimulacijskog karaktera Tomislavu i Antonii Slavica.
Općina Bilice odobrava novčanu pomoć stimulacijskog karaktera Tomislavu i Antonii Slavica, Novo naselje 47, 22220 Bilice u iznosu od 3.000,00 kn, za novorođeno dijete.
Predsjednik Općinskog vijeća Općine Bilice Neven Mikulandra otvara raspravu.
Kako se za raspravu nije nitko javio Predsjednik Općinskog vijeća Općine Bilice Neven Mikulandra daje na glasovanje Prijedlog Zaključka o odobrenju novčane pomoći stimulacijskog karaktera Tomislavu i Antonii Slavica.
Nakon obavljenog glasovanja utvrđuje da je Prijedlog Zaključka o odobrenju novčane pomoći stimulacijskog karaktera Tomislavu i Antonii Slavica prihvaćen sa 9 glasova ZA.
Zaključak o odobrenju novčane pomoći stimulacijskog karaktera Tomislavu i Antonii Slavica prilaže se ovom zapisniku i čini njegov sastavni dio.

Točka 30.
Prijedlog Zaključka o odobrenju novčane pomoći stimulacijskog karaktera Ivoni Herceg

Predsjednik Općinskog vijeća Općine Bilice Neven Mikulandra daje riječ pročelniku JUO-a Krešimiru Ćaleta-Caru koji je izvijestio članove Općinskog vijeća Općine Bilice o Prijedlogu Zaključka o odobrenju novčane pomoći stimulacijskog karaktera Ivoni Herceg.
Općina Bilice odobrava novčanu pomoć stimulacijskog karaktera Ivoni Herceg, Ćaleta- Cari 69, 22220 Bilice u iznosu od 1.500,00 kn, za novorođeno dijete.
Predsjednik Općinskog vijeća Općine Bilice Neven Mikulandra otvara raspravu.
Kako se za raspravu nije nitko javio Predsjednik Općinskog vijeća Općine Bilice Neven Mikulandra daje na glasovanje Prijedlog Zaključka o odobrenju novčane pomoći stimulacijskog karaktera Ivoni Herceg.
Nakon obavljenog glasovanja utvrđuje da je Zaključak o odobrenju novčane pomoći stimulacijskog karaktera Ivoni Herceg prihvaćen sa 9 glasova ZA.
Zaključak o odobrenju novčane pomoći stimulacijskog karaktera Ivoni Herceg prilaže se ovom zapisniku i čini njegov sastavni dio.


Točka 31.
Prijedlog Zaključka o odobrenju novčane pomoći stimulacijskog karaktera Ivanu i Meri Cigić

Predsjednik Općinskog vijeća Općine Bilice Neven Mikulandra daje riječ pročelniku JUO-a Krešimiru Ćaleta-Caru koji je izvijestio članove Općinskog vijeća Općine Bilice o Prijedlogu Zaključka o odobrenju novčane pomoći stimulacijskog karaktera Ivanu i Meri Cigić Ivanu i Meri Cigić.
Općina Bilice odobrava novčanu pomoć stimulacijskog karaktera Ivanu i Meri Cigić, Novo naselje 24, 22220 Bilice u iznosu od 3.000,00 kn, za novorođeno dijete.
Predsjednik Općinskog vijeća Općine Bilice Neven Mikulandra otvara raspravu.
Kako se za raspravu nije nitko javio predsjednik Općinskog vijeća Općine Bilice Neven Mikulandra daje na glasovanje Prijedlog Zaključka o odobrenju novčane pomoći stimulacijskog karaktera Ivanu i Meri Cigić.
Nakon obavljenog glasovanja utvrđuje da je Zaključak o odobrenju novčane pomoći stimulacijskog karaktera Ivanu i Meri Cigić prihvaćen sa 9 glasova ZA.
Zaključak o odobrenju novčane pomoći stimulacijskog karaktera Ivanu i Meri Cigić prilaže se ovom zapisniku i čini njegov sastavni dio.


Točka 32.
Prijedlog Zaključka o odobrenju novčane pomoći Ojdani Mikulandra

Predsjednik Općinskog vijeća Općine Bilice Neven Mikulandra daje riječ pročelniku JUO-a Krešimiru Ćaleta-Caru koji je izvijestio članove Općinskog vijeća Općine Bilice o Prijedlogu Zaključka o odobrenju novčane pomoći Ojdani Mikulandra.
Općina Bilice odobrava novčanu pomoć Ojdani Mikulandra, Mikulandre 72, 22220 Bilice u iznosu od 10.000,00 kn zbog teškog materijalnog i financijskog stanja.
Predsjednik Općinskog vijeća Općine Bilice Neven Mikulandra otvara raspravu.
Kako se za raspravu nije nitko javio Predsjednik Općinskog vijeća Općine Bilice Neven Mikulandra daje na glasovanje Prijedlog Zaključka o odobrenju novčane pomoći Ojdani Mikulandra.
Nakon obavljenog glasovanja utvrđuje da je Zaključak o odobrenju novčane pomoći Ojdani Mikulandra prihvaćen sa 9 glasova ZA.
Zaključak o odobrenju novčane pomoći Ojdani Mikulandra prilaže se ovom zapisniku i čini njegov sastavni dio.

Točka 33
Prijedlog Zaključka o odobrenju novčane pomoći stimulacijskog karaktera Mateu i Moniki Erceg

Predsjednik Općinskog vijeća Općine Bilice Neven Mikulandra daje riječ pročelniku JUO-a Krešimiru Ćaleta-Caru koji je izvijestio članove Općinskog vijeća Općine Bilice o Prijedlogu Zaključka o odobrenju novčane pomoći stimulacijskog karaktera Mateu i Moniki Erceg.
Općina Bilice odobrava novčanu pomoć stimulacijskog karaktera Mateu i Moniki Erceg, Butkovići 2b, 22220 Bilice u iznosu od 1.500,00 kn, za novorođeno dijete.
Predsjednik Općinskog vijeća Općine Bilice Neven Mikulandra otvara raspravu.
Kako se za raspravu nije nitko javio Predsjednik Općinskog vijeća Općine Bilice Neven Mikulandra daje na glasovanje Prijedlog Zaključka o odobrenju novčane pomoći stimulacijskog karaktera Mateu i Moniki Erceg.
Nakon obavljenog glasovanja utvrđuje da je Zaključak o odobrenju novčane pomoći stimulacijskog karaktera Mateu i Moniki Erceg prihvaćen sa 9 glasova ZA.
Zaključak o odobrenju novčane pomoći stimulacijskog karaktera Mateu i Moniki Erceg prilaže se ovom zapisniku i čini njegov sastavni dio.

U 11:27 predsjednik Općinskog vijeća Općine Bilice, gospodin Neven Mikulandra utvrdio je da je dnevni red 5. sjednice Općinskog vijeća Općine Bilice iscrpljen, zahvaljuje svim prisutnima te zaključuje sjednicu. 


Zapisnik vodila:                                                                                             PREDSJEDNIK
  Dajana Goreta                                                                                               Neven Mikulandra





	







	
 





	



















	

	


	









	

	





